cyanic-selkie/wikianc huggingface dataset:
Paulus Iosephus Crutzen
Paulus Iosephus Crutzen ['krutsə] (natus Amstelodami die 3 Decembris 1933; mortuus die 28 Ianuarii 2021) fuit meteorologiae peritus Nederlandicus, qui anno 1995 una cum Mario Iosepho Molina et Francisco Sherwood Rowland Nobelianum Chemiae Praemium accepit. Ab anno 1980 usque ad annum 2008 Crutzen Instituto Chemiae Max Planck Moguntiaci praefuit. Crutzen sodalis Academiae Regiae Scientiarum Suecicae et Pontificiae Academiae Scientiarum est. Ac mutationem climaticam et discrimen strati ozontis studuit et notionis "anthropocaenum" inventor est.
Alma (Quebecum)
Praeclari cives
Almae olim vixerunt aut nati sunt et hodie vivunt multi illustres viri atque feminae:
Plutarchus
Vita et opera
Curiositate sua naturalibus quoque historiis vehementer studebat, scripsitque Quaestiones naturales de rebus secretis naturae. Religionis historiam in opere, quod inscribitur De Iside et Osiride, inquisivit, necnon de rebus publicis disserebat, atque in libro quodam suo Aristophanem et Menandrum comparavit.
Warren G. Harding
Warren Gamaliel Harding (natus Corsicae Ohii die 2 Novembris 1865; obiit Franciscopoli inter visitam die 2 Augusti 1923) fuit Praeses Civitatum Foederatarum Americae a die 4 Martii 1921 usque ad diem 2 Augusti 1923.
Plutarchus
Vita et opera
Sunt etiam Regum et imperatorum apophthegmata conscripta a Plutarcho, in quibus sententiae acutae facundeque dictae regum et ducum laudantur.
Index civitatum Europaearum
Hic habes indicem civitatum Europaearum.
Wise Comitatus (Texia)
Wise Comitatus  (Anglice:  Wise County) est Texiae comitatus in Civitatibus Foederatis Americae 48.793 incolarum (anno 2000). Comitatus, cuius caput est urbs Decatur, anno 1856 creatus est. In hoc comitatu decima pars incolarum (accurate 10.8 %) oriunda e America Latina est.
Plutarchus
Vita et opera
Maximam celebritatem Plutarcho Vitae Parallelae attulerunt, libri quos de vita ducum, regum, virorum illustrium iam senex composuerat ita, ut singuli libri duos haberent viros comparatos, unum Graecum unumque Romanum, qui omnes summi viri in his libris comparati Graecos aequare Romanos virtute, ingenio, humanitate, facundia, dignitate demonstrant. Comparandi ratio est simile ingenium similisve fortuna duorum virorum, quae post vitas narratas breviter explanatur. Libri viginti duo sex et quadraginta continent vitas, est enim liber duplex de Tiberio Gaioque Graccho, qui Agidi et Cleomeni opponuntur.
Index civitatum Europaearum
Notae
אירופה
Amadeus Amidei
Amadeus Amidei, etiam Bartolomaeus Amadeus Amidei appellatus (natus anno ignoto; mortuus 12 Februarii 1266), fuit celeber nobilis familiae Amideorum progenies et sanctus Ecclesiae Romanae. Ipse fuit unus ex fundatoribus Ordinis Sanctae Mariae.
Plutarchus
Vita et opera
Medio Aevo plerique ignorabant Vitas Parallelas; saeculo autem quinto decimo denuo invenerunt viri docti, et in linguam Latinam convertere coeperunt.
Amadeus Amidei
Florentiae in opulenta familia vixit et omnia reliquit, ut se Deo dedicaret. Cum sex amicis in montem Senarium iit, ubi Ordinem Sanctae Mariae condidit. In monte Senario anno 1266 mortuus est, et dicuntur alii patres fundatores parvam flammam, amoris sui erga Deum signum, in caelum ascendere vidisse. A Leone XII papa anno 1888 inter sanctos ecclesiae relatus est.
Plutarchus
Vita et opera
Plutarchus uxorem habebat Timoxenam, duos (aut plures) filios, Plutarchum minorem et Autobulum, ac unam saltem filiam. Ante annum 127 e vita excessit.
Amadeus Amidei
Ecclesia Catholica festum Sancti Amadei die 12 Februarii celebrat.
Ioanna Antonia de Pompadour
Ioanna Antonia Poisson, etiam dicta Marchionissa de Pompadour, Francogallice Madame de Pompadour, fuit potentissima amatrix Ludovici XV regis Franciae, nata Lutetiae die 29 Decembris 1721; mortua Versaliis die 15 Aprilis 1764.
Vita
Origine modesta sed forma pulchra a matre educationem optimam in musicis et arte nacta est et nupsit Carolo Gulielmo Le Normant d'Étiolles quaestori quocum duos infantes habuit; postea factum est divortium. Tunc machinabatur, ut sibi rex Ludovicus XV amasius fieret. Pulchritudo atque venustas viros multos circa mulierem istam congregari fecerunt. Aliquando autem venatio regia haud procul a domo familiae de Etiolles facta est. Occasione data se regi praesentavit qui statim eam adamavit. Attamen duos post annos modo consilium pergere potuit nam rex in initio conventum negligendum esse opiniabatur quo tempus tereretur. Sed rex, quamquam vir simplex, probus atque integer, lacrimis atque precibus mulieris illecebrosae resistere non iam quivit. Ioanna Antonia passionem uxoris horribilis simulans a rege rogavit ut sibi refugium Versaliis concederetur. Cui Ludovicus cunctator denique annuit. Tunc haud procul a rege habitavit et, cum Ludovicus exercitum duxit, cum eo in castris fuit. Anno 1745 nobilitatem adepta Madame de Pompadour vocari ei licebat. Quamvis nullomodo ligata cum domo ista vetusta esset, originem suam mediocrem ita abdere voluit atque potuit.
Iam in principio rectionis suae - nam revera ipsa pro rege gubernavisse videtur! - praesertim in fiscales res immiscebatur. Salarium magnum recepit et anno 1756 tamquam palatii vilica instituta est contra voluntatem feminae quae antea muneri isti praefuerat. Tum cursus honorum, quem semper desideraverat, sensim implebatur et aulae viri mulieresque optimi pelicem regium venerabantur. Morum aulicorum e familia minime perita multa didicit et plerumque se optime in circulis istis gerebat.
Hiberna anno 1745–46 in Castello Choisy omnino deliciis fuerunt et pro rege quaecumque laeta disposuit; intellexerat regem a rebus nimium seriis abhorrere. Voltarius quoque ei succurrit ut multitudo auctorum et artificum, qui gratia eius fruebantur. Eius notiones constructoriae effectae sunt; insuper scholam militarem instituit et porcellanorum officinam Savarae. Praeter ea theatrum, artes, litteras spectantia regi persuasit ut itineribus continuatis assentiretur. Dicitur Ioanna Antonia vel ministros et praefectos militares (inter quos inertes quoque, ut dominus Soubises!) nominavisse et commercium epistulare officiale cum aulis peregrinis disposuisse. Animo vacillante homines quoscumque invitavit inter quos et iansenistae erant. Respectum erga alios in rebus officialibus moderandis non semper habuit ad detrimentum regiminis. Anno 1752 ducissa creata est. Postquam anno 1757 contra regem insidiae factae sunt, aula ei relinquenda fuit. Rege convalescente reditus autem permissus est et statim homines ulciscebatur, qui remissionem eius voluerant. Duce de Choiseul consulente iesuitarum abolitionem in Francia non impedivit.
Tamen gloria eius paulatim languescebat neque odium in populo aberat, qui eam Bellum Septem Annorum promovisse credebat. Ministrum Berni, qui cum Borussis pacem componere voluit, de sede deposuerat. Sepulta est sine ulla pompa. Collectiones librorum, imaginum, arteficiorum amplas atque notables reliquit.
Autobiographia »Mémoires« (Leodii 1766) valore egent cum lectu dignum sit de eius vita opus hoc: »Mémoires de Madame Du Hausset, femme de chambre de Madame de Pompadour«.
New Carlisle
New Carlisle est Canadae vicus circiter 1350 incolarum in provincia Quebeco situs.
Adolphus Loos
Adolphus Loos (natus die 10 Decembris 1870 Brunae; mortuus die 23 Augusti 1933 in hodierna regione Vindobonae Kalksburg) fuit architectus Austro-Bohemus more modernismo qui ornamenttum negavit.
Cocco Bill
Cocco Bill est persona ex libris nubeculatis auctoris Beniti Jacovitti Italici. Is natus est in paginis diarii Il Giorno dei Ragazzi anno 1957. Cocco Bill est etiam persona in televisione.
De persona ac amicis inimicisque
Cocco Bill est intellegens pastor americanus, qui suis sclopetis defendit leges, scriptas ac non scriptas. Is Trottalemme equum equitat et per absurda loca errat, vitam agens in singulari Extremo Occidente (vulgo: Far West) americano reviso ab Benito Jacovitti auctore magno cum ingenio. Cum bibat whisky solitam potionem, Cocco Bill chamomillae potum bibit ut sedet irarum aestum.
Petrus Debye
Petrus Iosephus Gulielmus Debye (natus   Traiecti Mosae/Nederlandia die 24 Martii 1884 - mortuus est die 2 Novembris 1966 in Ithaca, Novum Eboracum) fuit chemicus et physicus Nederlandicus, qui  anno 1936  Nobelianum Chemicae Praemium accepit studii structurae moleculae causa. Etiam de pressione radiationis studit.
Cocco Bill
De persona ac amicis inimicisque
Osusanna Ailoviù (etiam vocata Osusanna Loviù aut O Susanna Pulastrell) est iuvenis magistra, quae crebro apparet in fabellis Cocco Bill personae. Ea admodum desiderat amorem eius, sed is suam libertatem servare cupit. Frequenter quoque apparet in fabellis Bunz Barabarunz persona : is est subdolus ac maleficus homo qui semper confligit cum Cocco Bill defensor legis. Saepe adsunt Bunz Barabarunz latroni Kuknass fratres : ii sunt septem gemini fratres qui vestiuntur secundum colores iridis.
Furnus
Furnus vel fornax  est loculus igni calefactus qui ad cibum coquendum vel ad fictilia exsiccanda adhibetur.
Franciscus Sherwood Rowland
Franciscus Sherwood Rowland (natus die 28 Iunii 1927 in Delaware, Ohium, mortuus die 10 Martii 2012) fuit chemicus Americanus, qui anno 1995 una cum Paulo Iosepho Crutzen et Mario Iosepho Molina Nobelianum Chemicae Praemium investigationum de ozoni foramene gratia accepit.
Burleson Comitatus
Burleson Comitatus  (Anglice:  Burleson County) est Texiae comitatus in Civitatibus Foederatis Americae 16470 incolarum (anno 2000). Comitatus, cuius caput est urbicula Caldwell, anno 1846 creatus est. In hoc comitatu septima pars incolarum (accurate 14.6 %) oriunda e America Latina est.
Iulius Natta
Iulius Natta (natus Portus Mauricii die 26 Februarii 1903; Bergomi die 2 Maii 1979 mortuus) fuit chemicus Italicus, qui anno 1963 una cum Carolo Ziegler Nobelianum Chemiae Praemium accepit.
Helimutus Haussmann
Helimutus (vulgo: Helmut) Haussmann (natus 18 Maii 1943 Tubingae) vir publicus Germaniae et sodalis Factionis Democraticae Liberalis Germaniae erat.
Iuventus et munus
Haussmann, postquam maturitatem anno 1961 adeptus est, Tubingae Hamburgi Norimbergaeque oeconomiae et sociologiae studebat atque 1968 diploma accepit. Ad annum 1971 deinde in societate privata laboravit, tum adlatus oeconomiae in universitatem Erlangam venit. Anno 1975 doctor promotus est. Post cursum honorum ab anno 1996 (vide infra) pro societate laborat, quae domibus effectoribus consuluit.
Cursus honorum
Haussmann sodalis FDP est et annis 1975 - 1980 consilio urbis Urahae interfuit. Anno 1976 etiam legatus Dietae Foederalis Germaniae creatus est. Annis 1984 ad usque 1988 secretarius generalis FDP fuit. 9 Decembris eius anni Helimutus Kohl (CDU) cancellarius foederalis Haussmann Administrum Foederalem Oeconomiae fecit. Hoc officium ad 18 Ianuarii 1991, cum post electionem Dieate Foederalis libenter se recessit. Legatus Dietae Foederalis ad annum 2002 mansit, cum candidatus electionem perdidisset.
Medina Comitatus (Texia)
Medina Comitatus  (Anglice:  Medina County) est Texiae comitatus in Civitatibus Foederatis Americae 39.304 incolarum (anno 2000). Comitatus, cuius caput est urbicula Hondo, anno 1848 creatus est. In hoc comitatu magna pars incolarum (accurate 45.5 %) oriunda e America Latina est.
Garcias Eneconis filius (rex Pampilonensium)
Garcias Eneconis filius (Hispanice: García Íñiguez; Vasconice: Gartzia I.a Eneko) fuit alter rex Pompaelonis (852–870). Studuit ob foedus Eneconis apud Cordubam, sed anno 842 Pompaelonem redivit quod pater paralysin habebat et regens est coronatus.
Garcias, dux strenuus sed imprudens, contra emirem Cordubae rebellavit ita auxiliavit familiam et patronos suos Tutelae (urbs Maurorum). {?} Emir Garciam superavit et Navarram populavit. Tunc, anno 859, Vicingi Navarram intraverunt; Garcias e suis separatus a Vicingis captus est. Redemptione soluta, ipse foedus cum Ordonno I Asturiarum fecit defendi regna causa. Ambo reges contra Mauros una pugnaverunt, et magnam victoriam anno 859 confecerunt.
Fortunus, Garciae filius, a Mauris post hoc proelium captus est, et Cordubae annos viginti mansit. Dum Fortunus captivus remeavit, Ximena post mortem Garciae anno 870 rexit. {?}
Ladislaus Bartoszewski
Ladislaus (Władysław) Bartoszewski (Varsoviae natus die 19 Februarii 1922; ibidem mortuus die 24 Aprilis 2015) fuit rerum gestarum scriptor, diurnarius et politicus Polonicus, qui inter secundum bellum mundanum 75 000 Iudaeorum a nazistis vexatis auxilium dedit. Itaque decoratus est titulo iusto inter gentes. Anno 1986 Praemium pacis a librorum mercatoribus Germanicis tributum et 1995 Praemium Romano Guardini dicatum accepit. Iam senex bis minister a rebus externis patriae meruit, a die 7 Martii 1995 usque ad 22 Decembris eiusdem anni et ab 30 Iunii 2000 ad 19 Octobris 2001.
Alfredus Roller
Alfredus Roller (natus die 2 Octobris 1864 Brunae urbe olim ad Imperium Austro-Hungaricum pertinente – mortuus Vindobonae die 21 Iunii 1935) fuit pictor et graphicus Austriacus.
Aestimatur a Gustavo Mahler, graphicam Wiener Staatsoper laboravit. Etiam pro operis Richardi Strauss et Richardi Wagner fabricatus est.
Hymnus Cataloniae
Hymnus Cataloniae est carmen Messores (Catalane: els Segadors), hodiernus Cataloniae hymnus publicus. Ortus est in tempore Belli Messorum (saeculo XVII). Is hymnus incitat ad defendendam libertatem patriae. Textus hodiernus ab Emilio Guanyavents scriptus est in 1899. Anno 1887 fuit musicus Francescus Alió, qui dedit huic scripto harmoniam similem populari carmini tabernae. Tamen utitur traditione carminis prioris, orti anno 1640 a bello populi catalani contra copias regis Philippi IV Hispaniae.
Per legem Parlamenti Cataloniae die 25 Februarii 1993 Messores hymnus nationalis Cataloniae creatus est, et apud articulum 8.4 Status autonomici anni 2006 dicitur: Hymnus Cataloniae est "Messores"
Historia
Cum Bellum tricennale gestum esset anno 1618 non solum propter religionem, sed etiam propter politicas et oeconomicas causas, Philippus IV domus Austriae, rex Hispaniae, misit auxilio copias ad imperatorem Germanicum domus Habsburgi, avunculum eius Ferdinandum II.
Bellum fuit longum et vacuit thesaurum regalem. Inde rex Hispaniae imposuit Cataloniae vectigalia et munera ad gerendum bellum. Populus catalanus, provocatus etiam propter abusus et violentiam militum Comitis-Ducis de Olivares, primi ministri Philippi IV, insurrexit copiis Hispanicis. Die Corporis Christi anni 1640 messores et agricolae inciperunt insurrectionem, dictam Corpus Sanguinis.
Carmen prius
Cum renata esset cultura catalana, id est Renaixença in catalana voce, post longum tempus sine lingua litteraria propter diglossiam pro lingua hispanica, ortus est in saeculo XIX animus reciperandi radices amissas populi catalani. Inter hos studiosos erat Manuel Milà i Fontanals, clarus historicus litteraturae catalanae, qui publicavit in 1853 Romancerillo catalán, thesaurus carminum popularium Cataloniae, in quo apparuit textus huius carminis (vide infra).
Ai ditxosa Catalunya qui t'ha vist tan rica i plena! Ara el rei Nostre Senyor declarada ens té la guerra. Lo gran comte d'Olivar sempre li burxa l'aurella: "Ara és hora, nostre rei, ara és hora que fem guerra." Contra de los catalans ja ho veieu quina n'han feta: seguiren viles i llocs fins al lloc de Riu d'Arenes, n'han cremada una iglésia que Santa Coloma es deia, cremen albes i casulles, los calzes i les patenes i el Santíssim Sagrament, alabat sigui per sempre. Mataren un sacerdot mentres que la missa deia, mataren un cavaller a la porta de l'iglésia, Don Lluís de Furrià, i els àngels li fan gran festa. El pa que no era blanc deien que era massa negre, lo daven an els cavalls sols per assolar la terra. Lo vi que no era bo etgegaven les aixetes, lo tiraven pels carrers sols per a regar la terra; a presencia dels seus pares deshonraven les donzelles. En daven part al virrei del mal que aquells soldats feien: "Llicència els he donat jo, molta més se'n poden prendre."
A vista de tot això s'és esvalotat la terra. Entraren a Barcelona mil persones forasteres, entren com a segadors, com érem en temps de sega. De tres guàrdies que n'hi ha ja n'han morta la primera; en mataren el virrei a l'entrant de la galera; mataren els diputats i els jutges de l'audiència. Anaren a la presó, donen llibertat als presos. Lo bisbe els va beneir amb la mà dreta i esquerra: "On es vostre capità a on és la vostra bandera?" Varen treure el bon Jesús tot cobert amb un vel negre: "Aquí és nostre capità, aquí és nostre bandera. A les armes, catalans, que us han declarat la guerra."
Ioannes Capistranus
Ioannes Capistranus (Italiane Giovanni da Capestrano natus die 24 Iunii 1386 in Capistrano, Italia - obiit die 23 Octobris 1456 in Ilok apud Vukovar, Croatia), fuit praeclarus sacer orator.
Vita
Ioannes nobili natus genere, iuribus apud universitatem studiorum Perusinam studuit.
Sinus Hudsonius
Sinus Hudsonius (Anglice Hudson's Bay; Francogallice Baie d'Hudson) est magnum aquae salsae corpus in Canada septentrio-orientali situm. Sinus, in Oceanum Arcticum defluens, est secundus orbis terrarum post Sinum Bengalicum. Sinus exploratoris Anglici Henrici Hudson nomen fert.
Studium Generale Lovaniense
Studium Generale Lovaniense fuit universitas studiorum in urbe Lovanii anno 1425 condita annoque 1797 abolita.
Historia
Ut scribit Nicolaus Vernulaeus :"Primus Academiae Conditor fuit Ioannes Quartus, Lotharingiae, Brabantiae, et Limburgiae Dux, Marchio Sacri Imperii, Hannoniae, Hollandiae, Zelandiae Comes, et Dominus Frisiae, Religionis et optimarum Artium Princeps amantissimus. Movit illum miseratio imprimis primariae in Brabantia Urbis Lovanii, quae intestinis afflicta seditionibus, dilapsisque in Angliam et aliò mercimoniis, ac diminuto Civium artificumque numero vacua pene facta erat, ut iterum instauraretur frequentareturque".
Ita, die 9 mensis decembris anno 1425, ille Iohannes a Burgundia (1403-1427), princeps natione Francogallus e domo Valesia (de Valois) qui erat simul Dux Iohannes IV Brabantiae, adiuvantibus eius ministris Engelberto Nassovio et Emundo Dyntero, condiderunt in urbe Lovanii cum assensu Papae Martini V, Studium Generale sive Universitatem Studiorum.
Hoc Studium Generale sine ulla intermissione perrexit existere usque ad annum 1797, quo definitive est abolitum ex auctoritate publica.
Beniaminus Britten
Eduardus Beniaminus Britten, Baro Britten de Aldeburgh (Lowestoft, die 22 Novembris 1913–Aldeburgh, 4 Decembris 1976) fuit compositor, dux orchestrae, et clavista Anglicus. Inter socios eius fuit poeta Wystanus Hugo Auden, discipulus item Scholae Greshamensis. Britten aliqua opera Auden in musica ornavit. Ut pacifista bellum participare refugit et "War Requiem" composuit.
Studium Generale Lovaniense
Centrum linguae Latinae
Studium Generale Lovaniense multum fecit ad propagandum et servandum usum linguae latinae atque ad litteras latinas promovendas in Belgica. Ut scribebat Iosephus IJsewijn professor in nova Universitate Catholica Lovaniensi: "lingua latina remansit ut lingua Universitatis Lovaniensis usque ad Seditionem Francogallicam, sed abolitio huius instituti anno 1797 fuit clades latinitati in Belgica".
Index rectorum Studii Generalis Lovaniensis
Hic index invenitur sub lemmete quod est: Index rectorum Studii Generalis Lovaniensis
Beniaminus Britten
Multa opera eius cantatae sunt a collaboratore tenore Petro Pears, qui etiam relationem intimam amicam cum Britten habuisse putatur. Inter amicos Beniamini Britten sunt Mstislaus Rostropowicz pro quo musicam violoncelli creavit et Demetrius Szostakowicz qui Britten suam Symphoniam XIV dedicavit.
Studium Generale Lovaniense
Bulla erectionis Academiae sive Studii Generalis Lovaniensis anni 1425
Damus hic integrum textum bullae Papae Martini Quinti qua anno 1425 statuta novi Studii Generalis Lovaniensi approbavit.
Ferdinandus II (rex Aragonum)
Ferdinandus II  qui dicitur Catholicus (natus die 10 Martii 1452 - obiit die 23 Ianuarii 1516), solus filius Ioannis II Aragonae et Ioanna Enriquez fuit rex Coronae Aragoniae ab anno 1479 usque ad annum 1516 et rex Coronae Castellae iure uxoris.
Vita
Anno 1469 Ferdinandus Isabellam I, reginam Castellae in matrimonium duxit (ambo etiam Reges Catholici Hispaniae appellati sunt). Isabella et Ferdinandus habuerunt unum filium et quattuor filias:
Die 2 Ianuarii 1492 post bellum decem annorum ultimam civitatem Islamicam in Hispania, Regnum Granatae, profligatum est. Postea per diem 31 Martii 1492 Reges Catholici alii Islamici et Iudaei ex finibus terrarum Monarchiae Hispanicae expulerunt.
Inter regnum Regum Catholicorum, accurate die 12 Octobris 1492, Christophorus Columbus regum mandatu Americam invenit.
Jim Hogg Comitatus
Jim Hogg Comitatus  (Anglice:  Jim Hogg County) est Texiae comitatus in Civitatibus Foederatis Americae 5281 incolarum (anno 2000). Comitatus, cuius caput est urbicula  Hebbronville, anno 1913 creatus est. In hoc comitatu maxima pars incolarum (accurate 90 %) oriunda e America Latina est.
Claudius Abbado
Claudius Abbado (Mediolani natus die 26 Iunii 1933; cancro Bononiae mortuus die 20 Ianuarii 2014) fuit illustris concentus magister Italicus, qui inter alia praefectus La Scala, Wiener Staatsoper et Berliner Philharmoniker (1989-2002) dux orchestrae fuit.
Ecclesia Pentecostalis
Ecclesia Pentecostalis sive Pentecostalismus Christianus motus est qui emphasin in Sancti Spiritus acceptione ponit. Eius origo saeculo XX ineunte facta est, cum Pentecostalismus a Protestantico ramo se separaret. Post rapidi incrementi saeculum hic motus secundum aestimationem quandam 200 milliones fidelium comprehendit.
Maxima Pentecostalis denominatio Concilia Dei est.
Alanus Mathison Turing
Alanus Mathison Turing, vulgo Alan Turing (natus Londini die 23 Iunii 1912; mortuus Wilmslow in Cestria die 7 Iunii 1954) fuit mathematicus, logicus, cryptographus, et peritus scientiae computatralis Anglicus.
Turing saepe habetur pater modernae scientiae computatralis quoniam conformationem potentem notionis algorithmi et computationis machinae Turing excogitavit. Interea, cum examen Turing, cogitationes, ut fieri solet, ad disputationem de artificiali intellegentia incitatrices communicavit: umquamne poterimus dicere machinam sentire et cogitare. De partibus quas ille in computatris hodiernis creandis egit, Time, periodicum Americanum, Turing unum ex centum gravissimis saeculi hominibus nominans, "Profecto" inquit "quisquis computatri malleolo tacto tabulam calculatoriam aut programma editorium aperit, incarnationi cuidam machinae Turing operatur." Turing apud Physicum Civitatis Laboratorium operatus computatrum ACI excogitavit, unam ex primis descriptionibus computatri programmatibus coacervatis, quippe cum hoc computatrum numquam omnino constructum sit. Anno 1948, ad Universitatem Victoriam Mancuniensem remigravit ut in Manchester Mark 1, uno ex mundi primis computatris veris, laboraret. Bello mundano secundo Turing in nuntiis per notas scriptis explanandis laboravit praetorio GCHQ in praedio Bletchley Park, ubi Britanniae tabularium cryptanalyticum tunc situm erat. Paulisper praetorii parti Hut 8 praefuit, cui notae navales Germanorum explanandae erant mandatae. Nonnullas rationes ad secretas Germanorum notas rimandas excogitavit, inter quas rationem bombe dictam, machinam electromechanicam, qua configurationes machinae Aenigmatis inveniri poterant.
Pueritia et iuventus
Turing Chhatrapur in oppido Orissae in India conceptus est (Hodges 1983:5). Pater, Iulius Mathison Turing, fuit praefectus in Ministerio Civili Indiano (Indian Civil Service). Iulius et uxor, Sara, nata Stoney (1881–1976), filia Edwardi Waller Stoney, primi Hamaxostichi Madras machinatoris, filium in Anglia adolescere volentes, Maidam Vallem prope Londinium iterum migraverunt, ubi Alanus Turing natus est 23 Iunii 1912, sicut signo caeruleo extrinsecus in aedificio, nunc Colonnade Hotel, declaratur (Hodges 1983:5). Ei fuit frater maior natu, Ioannes. Patre iam commisso in ministerio civili, parentes inter Guildford et Indiam saepe peregrinaverunt, et ambo igitur pueri cum suis Hastingae manebant.
Turing puer manifestum reddidit ingenii quod excellentius aliquanto post ostentabat (Jones 2001). Ad mathematicam scientiamque secundum naturam propensus, is magni non aestimatus est ab nonnullis apud Sherborne praeceptoribus, quorum definitio educationis optimos antiquorum libros vehementius dixit. Scholae caput ad parentes scripsit: "Spero eum inter duas scholas non cadere. Si ei in schola publica necesse est manere, debet conari fieri educatus. Si erit solum specialista scientificus, tempus in schola publica perdit" (Hodges 1983:26).
Nihilominus, Turing, potestatem singularem in studiis quae amabat exhibens, quaestiones arduas anno 1927 explicavit, adeo sine cognitionem calculi elementarii. Anno 1928, aetatis 16, is in opere Alberti Einstein incidit; non solum eum intellexit, sed etiam anticipavit Einstein leges motus Newtoni in dubium vocavisse de commentario in quo hoc nunquam factum est apertum (Hodges 1983:34).
Amicitia cum Christophoro Morcom, alio discipulo et primo amasio, Turing spiritum erexit; Morcom autem pauca spatia septem dierum post initium eorum ultimi "semestris" apud Sherborne tuberculosi bovino, a quo puer contaminato lacte bibito contactus erat, de vita subito decessit (Teuscher 2004). Fide religiosa propediem amissa, Turing fortiter factus est atheista, et ad sententiam accessit omnes res, facultatibus cerebri humani comprehensis, esse corporeas (Gray n.d.).
Universitas et opera computabilitati data
Quoniam Turing in studiis optimorum antiquorum librorum tam industrie quam in scientia mathematicaque noluit laborare, subsidium in Collegio Trinitatis apud Cantabrigienses non abstulit; itaque factus est discipulus in Collegio Regali, ubi ab anno 1931 ad 1934 studebat, gradum egregium accepit, et anno 1935 propter vim dissertationis (de theoremate limitis medii), socius collegii electus est.
In commentario "On Computable Numbers, with an Application to the Entscheidungsproblem" (1937a, 1937b), Turing Curtii Gödel exitus (1931) de limitibus probationis computationisque reformulavit, et in loco Gödel universalis linguae in arithmetica conlocatae, proposuit machinas nunc appellatas machinas Turing, res formales simplicesque. Probavit talem machinam posse exsequi quamlibet quaestionem mathematicam si depicta sit algorithmus. Machinae Turing ad tempus sunt praecipuae in theoria computationis studii res.
Turing deinde, primo quaestionem consistendi (halting problem) machinarum Turing esse incertam monstrans, quaestioni Entscheidungsproblem non esse solutionem probavit, quia per algorithmum, non possumus decernere num quaevis machina Turing in universum umquam consistatur. Etsi eius argumentum post Alonzi Church argumentum de eius calculo lambda divulgatum est, inventum Turing est aliquantum facilius et subtilius. Eius novitas fuit notio "Universae (Turing) Machinae," notio quod talis machina potest opera cuiusvis aliae machinae exsequi. Libellus etiam notionem numerorum definabilium posuit.
Ab Septembri 1936 ad Iulium 1938, laboravit praecipue apud Institutum pro Studiis Promotis (Institute for Advanced Study) in Universitate Princetoniensi, ab Alonzo Church doctus. Mathematicae et cryptologiae studuit, et tres ex quattuor binarii multiplicatoris electromechanici partibus construxit (Hodges 1983:138). Mense Iunio 1938 gradum Ph.D. apud Princetonienses obtinuit; eius dissertatio notionem computationis relativae proposuit, ubi machinae Turing machinis oraculi adiuvantur, ut liceant studia quaestionum quae machina Turing solvi non possunt.
Iterum Cantabrigiae habitans, Turing Ludovici Wittgenstein acroasis de fundamentis mathematicae audivit (Hodges 1983:152), de quo ambo homines disputabant et inter se dissentiebant. Turing formalismum mathematicum defendit; Wittgenstein autem habuit mathematicam veritates absolutas non cognoscere, sed potius excogitare (Hodges 1983:153–154).
Cryptanalysis
Per secundum bellum mundanum Turing fuit unus ex mathematicis in conatibus apud Hortum Bletchley, stationem GCCS (Government Code and Cypher School) belli tempore, ad notas Germanas solvendas. Adhibens opus cryptanalysis in Polonia a Mariano Rejewski, Jerzy Rózycki, et Henrico Zygalski in Cipher Bureau ante bellum factum, ipse gravissimas notiones ad machinas Aenigma et Lorenz SZ 40/42 (machinam auxiliarem Teletype, a Britannicis "Tunny" appellatam) comprehensas contribuit, et paulisper factus est caput Hut 8, partis propositi quae navales notas Germanas explanare conabatur.
Post Septembrem 1938, Turing in Schola Programmatum et Notarum Gubernativa, Britannica cryptologiae societate, cum Dilly Knox, maiore viro notarum perito GCCS aliquantum conlaborabat (Copeland 2001:352). Die 4 Septembris 1939, postridie diem cum Regnum Britanniarum bellum Germaniae indixisset, Turing se ad Hortum Bletchley, bellicam GCCS stationem, rettulit (Copeland 2006:378).
Bomba Turing–Welchman
I. J. Good, professor et cryptographus, qui cum Turing apud Hortum Bletchley conlaborabat, post ait: "Turing's most important contribution, I think, was of part of the design of the bombe, the cryptanalytic machine. He had the idea that you could use, in effect, a theorem in logic which sounds to the untrained ear rather absurd; namely that from a contradiction, you can deduce everything."
Bomba configurationes fortasse rectas ad nuntium Aenigmatis missum adhibitas (ordinem rotorum, configurationes rotorum, etc.) petivit, et accommodato crib—probabile solutae orationis (Anglice: plaintext) fragmento—usa est. Pro unaquaque possibile rotorum configuratione (quo fuit fere 1019 statuum, vel 1022 in Aenigmatibus ex navibus U quibus fuerunt quattuor rotores (sed plurimis Aenigmatibus fuerunt tres rotores) (Good 2003), bomba, in crib condita et elecronibus facta, catenam deductionum logicarum exsecuta est. Turing bomba die 18 Martii 1940 inaugurata est (Hodges 1983:191). Ad belli finem, plus quam ducentae bombae effectum habebant (Copeland et Proudfoot 2004).
Hut 8 et Aenigma Navale
Mense Decembri 1940, Turing systema indicatoris Aenigmatis Navalis, quod mathematice fuit involutius quam systemata indicatoris quibus aliae partes utebantur, solvit, et theorema Bayes, rationem statisticam "Banburismum" (verbum circa annum 1940 factum, ab initio Latinum) appellatam, ad Aenigma Navale refringendum mox excogitavit. Scritchmo utens, banburismus potuit excludere quosdam rotorum Aenigmatis ordines, ergo brevius faciendo tempus quo posita bombarum temptata sunt.
Tempore verno anni 1941, Turing ut in matrimonium Joan Clarke (conlaboratorem in Hut 8) duceret posuit, sed ei pactionem nuptialem mutuo summa aestate sustulerunt. Mense Iulio 1942, Turing rationem excogitavit appellatam Turingismum (verbum ab initio Latinum) vel Anglice pura "Turingery," ut admota sit contra notas Lorenz adhibitas in nova Germanorum machina Geheimschreiber ('scriptore celato'), una ex machinis a Turing et suis clam appellatam "Fish" ('Piscem'). Turing gregem Fish ad Tommy Flowers introduxit, qui deinde, sub Maximi Newman directione, computatrum Colossus construxit, primum mundi electronicum computatrum digitale et programmabile, quod in loco machinarum simpliciorum mox subdidit (Copeland 2006:72). Tempore apud Hortum Bletchley, Turing, ingeniosus longinquitatis cursor, Londinium quadraginta kilometra aliquando cucurrit ut congressus cryptographorum frequentaret (Brown 1975).
Mense Novembri 1942, Turing ad Civitates Foederatas Americae navigavit. Ad Hortum Bletchley Martio 1943 rediit. Anno 1945, Turing pro officiis per bellum ad Ordinem Imperii Britannici admissus est, sed sua opera pro Britannia multos annos secreta manebat. Biographia a Regali Societate post eius mortem mox divulgata inquit: "Tres libelli insignes recens ante bellum, de tribus rebus mathematicis, monstrant qualitatem operis quod is produxisset. . . ."
Prima computatra et examen Turing
Ab anno 1945 ad annum 1947, laboravit apud National Physical Laboratory in ACE (Automatic Computing Engine) designatum. Acroasin legit die 19 Februarii 1946, in quo fuit prima descriptio de singulis acta computatri programmatibus servatis (Copeland 2006:108). Anno 1947 exeunte, Cantabrigiam remigravit pro anno sabbaticali. Cantabrigiae, eo absente, Gubernator ACE (Pilot ACE) aedificatus est, quod suum primum programma die 10 Maii 1950 fecit.
Turing et scacchi
Anno 1948, Turing, cum discipulo D. G. Champernowne laborans—pro computatro quod non iam excogitatum erat!—programma ad scacchos ludendos describere coepit. Anno 1952, computatro accommodato carenti, Turing ludo lusit in quo ipse computatrum simulavit, sed programma ab Alick Glennie, socio Turing, superatum est; fertur autem programma ludum contra uxorem Champernowne vicisse.
Formatio exemplorum et biologia mathematica
Ab anno 1952 ad mortem, Turing in biologia mathematica laborabat, praecipue in morphogenesi, de quo unum commentarium, "The Chemical Basis of Morphogenesis," anno 1952 edidit, hypothesin Turing formationis exemplorum describens. Turing potissimum in biologia mathematica voluit comprehendere Fibonaccii phyllotaxin, existentiam numerorum Fibonaccii in conformationibus plantarum. Adhibuit aequationes reactionis-diffusionis quae nunc magni momenti sunt in disciplina formationis exemplorum. Additi commentarii primum anno 1992 divulgati sunt, cum Collected Works of A. M. Turing editi sunt.
Clades invidiae
Anno 1952, Arnoldus Murray, undeviginti annos natu, novus Turing amicus (Hodges 1983:449–455), cum alio homine, inrupuit in Turing domum, et Turing delictum urbanae securitatis curae rettulit. Per investigationem curialem, Turing ipsum habuisse coniunctionem sexualem cum Murray confessus est. Actus homophylophiliae, eventus animi morbidi tunc habiti, fuerunt contra leges Britanniae. Delicto sic cognito, Turing et Murray turpitudinis foedae sub sectione undecima Legis Emendationis Criminalis anni 1885 accusati sunt. Turing non paenitens convictus est in eodem scelere quo Anscharius Wilde plus quam quingenta annos ante convictus erat (Leavitt 2006:268).
Mors
Turing die 8 Iunii 1954 a servo inventus est mortuus; proximo die, cyanidi veneno obierat, ut videtur de malo semeso prope lectum reperto. Malum ipsum pro contaminatione cyanidi non probatum est, sed examinatio corporis post mortem causam mortis fuisse venenum cyanidi probavit. Plurimi hodie putant eum sua sponte obisse, et magistratus qui de mortuis inquirit hanc mortem appellavit voluntariam. Mater autem strenue disputavit ingestionem fuisse fortuitam propter ipsius neglegentia in laboratorii chemicis coacervatis. Andrew Hodges biographus (1983:488–489) opinatur Turing sic sibi mortem conscivisse cogitate, ut matri sit verisimilis negatio (plausible deniability); alii opinantur Turing fabulam in "Nive Candida," narratiuncula sibi gratiosissima, agisse (Ferris 2002:250). Corpus in crematorio apud Woking die 12 Iunii 1954 crematum est.
Fortuna post mortem
Multis modis hodie commemoratus est Turing.
Urbs Mancunium
Tributa Turing facta sunt Mancunii, qua in urbe Turing integra aetate laborabat.
Universitates
Pro Turing confectionibus in computatione, variae universititates eum honoraverunt.
Ludus scaenicus
Breaking the Code, ludus scaenicus ab Hugh Whitemore anno 1986 scriptus, vitam mortemque Turing enarrat. In theatris apud West End Londini et Broadway Novi Eboraci, Derek Jacobi personam Turing egit; personam iterum egit anno 1997 in pellicula televisifica ex ludo tracta, a BBC et WGBH Bostoniae coniunctim confecta. Ludus ab Amber Lane Press Oxoniae divulgatus est.
Apologia
Mense Augusto 2009, Ioannes Graham-Cumming rogationem coepit quae poposcit Administrationem Britannicam se apud Turing de accusatione delicti homosexualitatis excusare.
Atque adeo mense Septembri 2009, Britanniarum minister primus Gordonus Brown se Alano Turing excusavit de iniuria ei allata, cum de homophylophilia damnatus erat. "Magnopere superbe nomine regiminis Britannici omniumque, qui Alani operae gratia libere vivunt, aio: nos paenitet. Melioribus dignus fuisti," Brown scripsit. "Minime nimium est dictu quod, sine eius subventione extraordinaria, historia belli mundani secundi magnopere abhorruisset. [. . .] Prae hac gratia ei habenda insuper atrox est igitur saevitia, qua tanta tractatus est."
Mense Decembri anno 2013, regina Elizabeth II amnestiam innocentiae de hac re dedit per Parlamentum Britannicum Camera Nobilitate.
Classificatio virorum
Classificatio virorum est ratio virorum nominandorum et in systema taxinomicum ponendorum. Quae, systemati classificationum ad organismos cellulares adhibendos similis, est materia multae disceptationis propositionisque, propter naturam pseudovivam virorum: vira adhuc ut viva seu nonviva non definite classificantur. Ita vira ad systemata classificationis biologicae inelegante accommodantur.
Vira proprio phaenotypico eorum, ut morphologica, typo acidi nucleici, modo replicationis, organismo infecto, et typo morbi dati fere classificantur. Iam sunt dua schemata maiorum virorum classificandorum: systema ICTV et systema Baltimore, quae vira in unum e septem gregibus ponit.
Systema ICTV
ICTV constanter classificationem currentem divulgat.
Classificatio 2020
Classificatio 2020 imperia propria sex, classem unicam, familias proprias undeviginti, genera propria duo nominat. Cuique partis ceterae insunt. Adhuc 9110 species viri notae sunt.
Imperium Adnaviriorum
Viris his ADN duplex sunt: Ut in chromosomatibus materia genetica duabus resticulis vincula inter nucleobases suas formantur. Imperio Duplodnaviriorum insunt regnum 1 cum phylo 1.
Imperium Duplodnaviriorum
Viris his ADN duplex sunt: Ut in chromosomatibus materia genetica duabus resticulis vincula inter nucleobases suas formantur. Imperio Duplodnaviriorum insunt regnum 1 cum phylis 2.
Imperium Monodnaviriorum
Viris his ADN simplex, catena singularis sine vinculis nucleobasium in alteram restim, inest. Imperio Monodnaviriorum regna 4 insunt.
Imperium Riboviriorum
Imperio Riboviriorum insunt regna propria 2, familiae propriae 2, genera propria 4.
Imperium Ribozyviriorum
Imperio Riboviriorum insunt familia unica, genera 8.
Classis Naldaviricetum
Imperio Riboviriorum insunt ordo unica, familiae 4 (ex eis propria 1), genera 11, species 99.
Familia Alphasatellitidarum
Familiae Alphasatellitidarum insunt subfamiliae 3, genera 18, species 85.
Familia Ampullaviridarum
Familiae Ampullaviridarum inest genus singulare cum speciebus 3.
Familia Anelloviridarum
Familiae Anelloviridarum insunt genera 31, species 155.
Familia Avsunviroidarum
Familiae Avsunviroidarum insunt genera 3, species 5.
Familia Bicaudaviridarum
Familiae Bicaudaviridarum inest genus singulare cum specie unica.
Familia Clavaviridarum
Familiae Clavaviridarum inest genus singulare cum specie unica.
Familia Finnlakeviridarum
Familiae Finnlakeviridarum inest genus singulare cum specie unica.
Familia Fuselloviridarum
Familiae Fuselloviridarum insunt genera 2, species 9.
Familia Globuloviridarum
Familiae Globuloviridarum insunt genus unum cum speciebus 4.
Familia Guttaviridarum
Familiae Guttaviridarum insunt genera duo cum speciebus duo.
Familia Halspiviridarum
Familiae Halspiviridarum inest genus singulare cum specie unica.
Familia Ovaliviridarum
Familiae Ovaliviridarum inest genus singulare cum specie unica.
Familia Plasmaviridarum
Familiae Plasmaviridarum inest genus singulare cum specie unica.
Familia Polydnaviridarum
Familiae Polydnaviridarum insunt genera 2, species 53.
Iosephus Lebeau
Iosephus Lebeau (natus in Huy die 3 Ianuarii 1794; ibidem mortuus die 19 Maii 1865) fuit rerum politicarum peritus et bis minister primus Belgiae breviter anno 1831 a die 28 Martii 1831 usque ad diem 24 Iulii 1831 et iterum a die 18 Aprilis 1840 usque ad diem 13 Aprilis 1841.
Classificatio virorum
Familia Pospiviroidarum
Familiae Pospiviroidarum insunt genera 5, species 28.
Familia Spiraviridarum
Familiae Spiraviridarum inest genus singulare cum specie unica.
Familia Thaspiviridarum
Familiae Thaspiviridarum inest genus singulare cum specie unica.
Familia Tolecusatellitidarum
Familiae Tolecusatellitidarum insunt genera duo cum speciebus 131.
Genus Dinodnaviri
Generi adhuc species unica inest.
Cosmologia
thumb|Imago ex opere [[Camillus Flammarion|Camilli Flammarion L'Astronomie populaire (1880)]]
Cosmologia (Graece: κόσμος, "universum" + λογία, "studium" decrea a Christiano Wolffio) est studium structurae et historiae universi. Astronomia est pars magna cosmologiae. Atque saepe obiectum philosophiae format. Etiam relationem cum astrologia habebat in Antiquitate ad Medium Aevum.
Sainte-Agathe-des-Monts
Sainte-Agathe-des-Monts est Canadae oppidum circiter 9500 incolarum quod in Quebeco situs est.
Praeclari cives
In Sainte-Agathe-des-Monts olim vixerunt aut nati sunt et hodie vivunt multi illustres viri atque feminae:
Felix de Muelenaere
Felix de Muelenaere (natus in Pittem die 5 Aprilis 1793; ibidem mortuus die 5 Augusti 1862) fuit politicorum peritus et minister primus Belgiae a die 24 Iulii 1831 usque ad diem 20 Octobris 1832.
Certamen linguae Latinae
Plura sunt huiusmodi certamina, praesertim in Italia Latinis sermonis patria, inter quae:
Eneco Arista
Eneco regnum difficile coepit, quod et Franci et Mauri terras Navarrae desiderabant. Franci,clientes in Pompaelo habentes, bellum contra Eneconem gesserunt. In eius fines anno 806 intraverunt et regnum ceperunt. Is tunc conatus est regnum capere cum auxilio Maurorum urbis Tutelae, et Francos expulit. Franci Pompaelonam iterum agressi sunt annis 812 et 824, sed superati sunt.
De geographia universali
De geographia universali, Arabice نزهة المشتاق في اختراق الآفاق Nuzhat al-muštāq fī-ʾḫtirāqi al-āfāq, est opus praecipuum ab Edrisio in Sicilia medio saeculo XII confectum. Ab eruditis hodiernis interdum "Edrisius maior" nuncupatur. Chartae, quae in hoc opere comprehenduntur, separatim interdum editae sunt, titulo Charta Rogeriana. Res huius operis brevissime recitantur, aliis adiectis, in libro نس المهج وروض الفرج Uns al-muhaǧ wa rawḍ al-faraǧ, anno 1192 ut videtur confecto et saeculo XIII retracto, qui ab eruditis "Edrisius minor" appellatur.
Eneco Arista
Anno 841, Eneco in paralysem incidit, et filius Garcias regentem est nominatus. Eneco obiit anno 852.
Ludovicus III (rex Francorum orientalium)
Hludowicus sive Hludoicus sive Ludovicus Iunior cognomento (natus circum 835; mortuus die 20 Ianuarii 882) fuit rex Francorum orientalium.
Vita
Hludovicus filius secundus Hludovici II regis ex uxore Hemma regina una cum fratre seniore Karlomanno (nato 830) et iuniore Karolo (nato 839) fuit. Divisione regni orientalium Francorum patre maiorem partem id est Francia orientalis, Thuringia et Saxonia accepit. Anno 870 in convento apud Marsnam pars orientalis Hlotharii regni regno eo adiecta est. Obitu patris anno 876 rex factus est. Eodem anno mense Octobri contra Karolum Calvum apud Antunnacum partem Hlotharii regni suam prospere defendit. Quattuor annos post, cum filiis Karoli Calvi anno 880 pacto facto etiam partem occidentalem Hlotharii regni accepit. Karlomanno fratre obito, eodem anno regnum Bavariae obtinuit.
Duos liberos ex uxore nobilis generis Saxoniae Liudgarde habuit. Insuper habuit et filium nomine Hugonem ex concubina editum qui anno 880 obiit.
Cum anno obitus sui 882 Hludovicus III filios viventes non reliquit, successor in regno suo frater eius, rex Alamanniae Karolus cognomento "Crassus" fuit. Hludovicus sicut pater eius Hludovicus II sepultus est Lauresheimi monasterio S.Nazarii in Francia orientalis.
Stephanus de Gerlache
Stephanus de Gerlache (natus in Biourge die 25 Decembris 1785; mortuus in Ixelles die 10 Februarii 1871), causidicus, fuit politicorum peritus et breviter anno 1831 accurate a die 26 Februarii usque ad diem 4 Martii minister primus Belgiae.
Opera
De Gerlache fuit etiam operum de historia auctor:
Musée maritime fluvial et portuaire de Rouen
Musée maritime fluvial et portuaire (Marium, Fluviorum, et Portum Museum Rotomagi) est museum historiae portus urbis Rotomagi et navigationis.
Martha Dodd
Martha Dodd (nata in Ashland, Virginia die 8 Octobris 1908; Pragae mortua die 10 Augusti 1990), Gulielmi Dodd rerum gestarum scriptoris et legati Americani in Germaniam ab anno 1933 usque ad annum 1937 filia, fuit scriptrix Americana, quae dicitur multos annos Unionis Sovieticae delatrix fuisse.
Bobby (pellicula 2006)
Bobby est pellicula anno 2006 edita et ab Aemilio Estevez ducta. In hac pellicula, quae enarrat aliquorum hominum res gestas in deversorio Ambassador Angelopoli die 5 Iunii 1968, cum ibi Roberto Kennedy vulnus mortiferum inflictum est, hi histriones agunt:
Concilia Dei
Concilia Dei praecipua Pentecostalis Christianismi ecclesia sunt. Anno 1914 in Arcansiensibus Fontibus Calidis (Anglice; Hot Springs) condita sunt.
Cyrus (flumen)
Cyrus, Cyrrhus vel Corius (Graece:, Turcice: Kura, Georgice: მტკვარი - Mt'k'vari, Atropatenice: Kür) est flumen 1350 fere chiliometrorum in clivis meridionalibus Caucasi. Initium capit in Turcia, fluit per Georgiam et Atropatenen, ubi aquas Araxis fluminis recipit, et defluit in Mare Caspium. Araxes, Aragus et Alazonius accolae maiores Cyri sunt. Goridis, Mtzcheta et Tiphlis urbes ad Cyrum sitae sunt.
Isabella I (regina Castellae et Legionis)
Isabella Castellae (Hispanice: Isabel; nata in oppido Madrigal de las Altas Torres die 22 Aprilis 1451; obiit in castello Medina del Campo die 26 Novembris 1504) fuit ab anno 1474 usque ad mortem regina Castellae et Legionis.
Filia unica Ioannis II regis Castellae et secundae uxoris eius Isabellae Lusitaniae fuit. Henricus, princeps Asturiarum, frater consanguineus Isabellae, primus heres coronae Castellae erat. Usque ad nativitatem fratri Alphonsi Isabella secunda heres erat et post nativitatem fratri tertia erat.
Anno 1454 pater Isabellae mortuus est et Henricus in throno succedit. Vidua Ioannis, regina Isabella, cum infans Alphonsus et infanta Isabella in oppido Arévalo vixerunt. Regina Isabella filiam suam docuit legere scribereque.